Genovìn

O Genovìn, dîto anche ZenovìnComme scrîto inta Stöia de Zêna, a l'êa 'na monæa d'öo, do valô scìmile a-o fiorìn.

 Stöia 
O genovìn o l'é stæto emisso a Zena pi-â prìmma vòtta into 1252, pöco prìmma de l'emiscion do fiorìn fiorentìn. A monæa a l'é stæta emissa fin a-o 1415. Insémme a-o genovìn l'é stæto emisso ascì de monæe che vàivan o seu òtâvo (otavìn) e o seu quàrto (quartaròla). 
Cornelio Desimoni (1813-1899) e Lopez, pensan cò-u péizo de quést'ùrtima monæa o segge stæto modelòu sôvia quéllo de 'na monæa za adêuviâ into Mediteranio: o tarì, ch'o l'àiva, de fæto, in péizo iregolâre; ma o péizo do tarì de conto corisponde a quéllo da quartaròlla.

L'é léçito supónn-e che l'otavìn o raprezentésse 'na spécce de mêzo tarì (notevolménte megioòu inta lega), a quartaròlla a raprezentésse 'n tarì e o genovin a palànca de tarì. L'àiva o mæximo péizo (3,8 g.) e tìtolo (24,8 K) e o diàmetro o l'êa ciù ò mêno de 20 mm. 

In sciô drîto o l'àiva a pòrta de 'n castéllo, tìpica de monæe de Zena e in gîo o l'àiva a scrîta + I A N U A, sàiva a dî pòrta inta léngoa latìnn-a, ch'a sunâva comò-u nómme da çitæ e ch'o l'êa stæta adêuviâ inte prìmme monæe ascì. A l'invèrso, a crôxe araldìca, e in gîo CVNRADVS REX, sàiva a dî Corrado III de Svevia, che into 1139 o l'àiva concèsso a Zena o dirìtto de bàtte monæa. 

Depoî o 1339, co Scimón Boccanéigra, prìmmo dûxe da Repùbrica de Zena, s'é comensòu a métte l'indicaçión dogale co-a scrîta: X DVX IANVENSIVM PRIMVS.

 Nòtte 

 Bibliografîa 

 Lìbbri 







 Catàloghi 





 Âtri progètti  

 Colegaménti estèrni 



Categorîa:Repùbrica de Zêna
Categorîa:Numismatega